KRALJICA SUZA
6. EPIZODA
Zašto je Hae-in otišla u Njemačku?
Nemam pojma. Rekla je da je to privatna stvar.
Što to radiš?
Ne mogu pušiti jer su kamere posvuda.
Sad su kamere isključene, a pomagači su otišli.
Ovo mi je jedina prilika. Pusti me da zapalim i popijem nešto.
Sljedeći put, može?
Samo polako. Duga je noć.
Hae-in je otišla, kao i Hyun-woo.
Možda izgleda kao da se ne slažu,
ali ja mislim drukčije.
Sviđaju se jedno drugome,
ali to još ne znaju.
Zato nikad nisu na istoj valnoj duljini. Budale.
Hong Hae-in!
Nemoj ni sanjati da ćeš naći nešto o Hyun-woou i izbaciti ga.
Grace ga promatra već tri godine
i ništa nije našla.
-Zbilja? -Kad ti kažem.
Ali netko tko je čist ne bi učinio ovakvo što.
Gospodine Kim, zašto me zovete?
Ne bismo se trebali čuti dok su nam šefovi na godišnjem.
Gdje si? Na Jejuu?
Negdje bolje.
Prijeđi na stvar ili prekidam vezu.
Je li gđa Hong u Frankfurtu?
Mislim da je g. Baek jučer otišao onamo,
ali nije mi rekao kamo ide.
Otkud da ja znam kamo je otišao tvoj šef?
Zašto je gđa Hong otišla u Njemačku?
Zašto te zanima?
Oboje su odjednom otišli,
a ja ništa ne znam.
Nemoj ih tražiti ako ti ne kažu drukčije.
To nije u redu.
Osim toga, već godinama nisam imala slobodan tjedan.
Dakle, ne zovi me zbog gluposti, ali ni zbog važnih stvari. Dobro?
Sigurna sam
da se nešto događa.
Kamo li su otišli?
Hajdemo kući.
Mislila sam da ću ga ovdje naći.
Čudo koje će mi spasiti život.
Ili mjesto bez tuge.
Ali nije bilo ničega.
Samo sam htjela
otići kući s tobom.
Sigurno ste ludo zaljubljeni.
Ali možete li to raditi negdje drugdje?
I mene kod kuće čeka
moja predivna žena.
Žao nam je.
-Oprostite. -U redu je.
Pitam se kakvu tajnu skriva.
Možda ništa ne skriva.
Nije važno.
Tajna će uništiti svaki odnos.
To je njezina moć.
Zašto si uzela instant-rezance?
Htjela sam ih kušati.
Znam da su puni kemikalija i MSG-a,
ali ljutila bih se da umrem, a nisam ih kušala.
Ali čekaj tri minute.
U međuvremenu ću govoriti.
Govorit ću dok čekamo da ne izgleda
previše ozbiljno.
Što to?
To što bih voljela da učiniš.
Slušam.
Nemoj mi organizirati
nikakve komemoracije.
Ne sviđa mi se ta hrana.
Ako mi poželiš odati počast,
misli na mene dok negdje uživaš u čaši vina.
Stavi na stol nekoliko Hercyninih torbica.
Govoriš li to jer te klinika odbila?
Možda ti u nekom trenutku jave dobre vijesti.
Napiši mi lijep nekrolog.
Ubaci poneku dirljivu priču o meni.
Nema ih.
Sigurno ih ima.
Osim toga…
To nije sve?
Prati moju sahranu otvorenih očiju.
Doći će svi koji me nisu voljeli.
Hyeon-ju, Jeong-mi, Eun-jin i Ye-na. Pažljivo slušaj
što će govoriti.
I?
Tuži ih ako me budu ogovarali.
Tuži ih za klevetanje pokojnice.
-Ja? -A nego tko? Ja?
-Ja ću biti u lijesu. -Ma daj.
Mislim da nitko neće tugovati.
Zato ti moraš.
Plakat ćeš, zar ne?
Plači kad bude najviše ljudi.
Ili još bolje, pred kamerama.
Želiš
da plačem?
Želim i ne želim.
Želim da budeš tužan. Ali ne želim…
da budeš previše tužan.
Bit će čudno budeš li me se zauvijek sjećao,
ali naljutit ću se ako prebrzo kreneš dalje.
Što da onda učinim?
Ja bih
voljela
da misliš kako je to šteta.
Voljela bih da ti bude žao
što me više nema.
Dosta je.
Prošle su tri minute.
Još nešto.
Imam oporuku.
Napisala sam je prije vjenčanja.
Moja majka nije htjela odobriti brak ako je ne napišem.
Ništa nećeš naslijediti.
Tako tamo piše.
Ali izmijenit ću je.
Nisam znala da će ovaj dan doći tako brzo.
Napisala sam je samo zato da se možemo vjenčati.
Što nije u redu?
Uzrujan si?
Ne.
Zahvalan sam
što ćeš to učiniti.
Molim te, učini to.
Ali
ne odmah.
Neću to dopustiti.
Kada, onda?
Poslije.
Kad se posve oporaviš,
onda to učini.
Ali za sada…
Hajdemo jesti.
Prošle su tri minute.
Postat će gnjecavi.
JUSEONG TECH 24
Vrati to. Moramo ići.
Nisam mogla ovo kupiti ni nakon dugog čekanja.
A ona ga ima u ormaru.
Kako bi stvari ispale da smo bili ovako bogati?
Bi li nam životi bili drukčiji?
Ljubomorna si?
Znam da bih bila pametnija od Soo-cheola.
Kako je tako glup?
Ne znam nikoga koga je lakše prevariti.
Zato si se udala za njega.
Znaš li što mi je rekao?
Ne sviđa mi se Lee Seung-gi, unatoč njegovoj slavi.
Zašto?
Pjevao je o ženi starijoj od sebe.
Ne volim žene starije od mene.
Sestra me zlostavljala u djetinjstvu,
pa imam traume.
Kužim.
Moje tijelo reagira kad upoznam stariju ženu.
Naježim se i dobijem osip.
I sâm sam iznenađen.
Ja sam kao detektor godina.
Što misliš, kako će reagirati
ako dozna da mu je žena pet godina starija od njega?
Zaboga.
Ne smiješ dirati glavu željezom. Donesi nož od bambusa.
Da, gospođo.
Što je ovo?
Ovo? To je divlji ginseng.
I to ne bilo kakav divlji ginseng. Star je sto godina.
Ovaj Božji poklon može oživjeti mrtve.
Ozbiljno?
Figurativno govoreći.
Soo-cheol je tjeskoban i znoji se jer ima slabu energiju.
Zato mora ovo redovito jesti.
Ovaj divlji ginseng dugačak je 1,3 m.
Imam ginsenge već 20 godina, ali još nisam vidio ovako velikog.
Daj mi to.
Ne budi smiješna.
Voliš li uopće ginseng?
Seon-hwa, koliko je ovo koštalo? Platit ću više.
Kupila sam ovo samo za svojeg sina.
Ne mogu to učiniti.
Nije za mene.
Ovo je za tvoje drugo dijete, Hae-in.
Što? Zašto? Ona je već snažna.
Želiš da postane superžena?
Ona nije snažna!
I ona se može razboljeti.
Hae-in je rijetko i prehlađena, ne brini se za nju.
Seon-hwa.
Zdravlje nema garanciju. Ne znači da će zauvijek biti zdrava.
Ja ću se brinuti za zdravlje svoje djece.
Rekao si da je dugačak 1,3 metara.
Zašto ga ne podijeliš s Hae-in?
Nije da ne želim dijeliti.
No divlji je ginseng učinkovit jedino ako ga cijelog pojedeš.
Onda neka ga Hae-in cijelog uzme.
Šutjela si 20 godina, zašto sada brbljaš?
Ne budi pohlepan ako ga već imaš tako dugo, gade!
Zaboga. Što nju muči?
Mislim da je menopauza.
Jedi prije nego što se vrati.
Uzmi.
-Nareži na tri dijela. -U redu.
Beom-june.
Bok, Beom-ja.
Beom-seok je sinoć otišao na Havaje.
Nismo se uspjeli vidjeti.
Što to radiš?
Što je to?
Hraniš puža?
Paengsunina je kućica slomljena. Sigurno je jako boli.
Treba jesti ljusku jaja radi kalcija,
ali ne želi je jesti.
Što se tebe tiče ako je puž slomio kućicu i nema apetita?
Opet ti.
Kad puž ostane bez kućice…
Baš me briga! Vjerojatno će postati golać!
Umrijet će bez svoje kućice.
Jednostavno rečeno, boluje od neizlječive bolesti.
Neizlječivo je.
-Što nije u redu? -Beom-june.
Što je?
Tko je ovaj put?
Moj jadni Beom-june…
Beom-ja.
Žao mi je što tu ovo moram reći,
ali, nakon Paengsun, ti si najjadnija članica naše obitelji.
Beom-june.
Uzmi čašu.
Baš želiš nešto popiti?
Što da radim sa svojim jadnim bratom?
Sve je na njemačkom.
Ipak smo u Njemačkoj.
Da ga isključim?
Spavat ću u onoj sobi.
Ti možeš gdje god želiš.
Želiš li da ja uzmem tu sobu?
Nisam to rekla. Spavaj gdje god želiš.
Učini kako želiš. Slijedi srce.
Što je?
Smijem li
od danas…
Smijem li spavati u tvojoj sobi?
Očito ti je
još uvijek neugodno.
Nisam to rekla.
Ništa nisam rekla.
Nemoj donositi zaključke naprečac.
Razmišljam o tome.
U redu.
Dobro.
Razmisli o tome.
Znači,
samo danas?
Ili odsad pa nadalje?
Odsad pa zauvijek?
Da, odsad pa zauvijek.
Dogovoreno.
-Dogovoreno. -Kužim. „Dogovoreno”?
To si rekla, zar ne?
Nevjerojatno.
Znaš li Kim Ye-na?
Predsjednicu Royala, znamo je s Hercynine zabave.
Da, znam.
Prošli je tjedan
imala automobilsku nesreću.
Onesvijestila se i otišla na hitnu.
Došli su njezin muž i njezin odvjetnik.
-Njezin odvjetnik? -Da.
Muž je mislio da će umrijeti, pa je htio da potpiše dokumente.
Razumijem.
Očajnički je govorio liječniku kako ona još ne smije umrijeti
jer mora nešto potpisati.
Izazvao je scenu i govorio da ona mora promijeniti oporuku.
Bio je toliko glasan da se ona probudila.
Kužim.
Znala sam da će to tako završiti.
On izgleda kao ljudski Shrek.
Kako je mogao biti tako grozan?
Žena mu umire, a stalo mu je samo do njezina novca?
Zaslužuje umrijeti.
Ne budi tako gruba.
Tako je. Nije samo on kriv.
Prvo što ljudi pitaju kad čuju da je netko umro jest:
„Tko će sve naslijediti?
Novac? Nekretnine? Dionice? Porez na nasljedstvo?”
Navodno se neki muževi smiju na WC-u
na ženinom sprovodu.
Nisu svi…
poput tebe.
Što? Poput mene?
Znaš li što si mi prvo rekao kad si čuo da sam bolesna?
Volim te, Hong Hae-in.
Volim te.
„Volim te.”
To sam rekao?
Znaš li da su me te riječi utješile?
Pa,
nemoj pridavati preveliku pažnju tome što sam rekao…
Provjeravao si dišem li.
Dobro jutro.
Paničario si kad sam kašljala.
Jesi li dobro? Pozovite hitnu.
Nije te bilo briga za oporuku ni bogatstvo koje bi dobio.
Nikad nisi pitao.
Cijelu si noć bio budan zbog mene.
To je moj muž.
Jedinstven si.
Da.
U pravu si.
Nitko nije poput mene.
A sad si preletio pola svijeta zbog mene.
Bilo je moguće
zahvaljujući izravnom letu.
Zaista imam dobrog muža.
Ne.
To je nešto što nemaš.
Hyun-woo, gdje si? Ne javljaš se.
Ne mogu ići.
Trebao sam ti reći, ali bio sam zauzet.
Gdje si?
Ne mogu ti reći. Čujemo se.
Odgovori mi s „da” ili „ne”. Drže li te protiv tvoje volje?
Što ti je? Ne, ne drže.
Zašto onda ne možeš doći?
Cheol-seung je rekao ženi da ne može doći,
a ona ga je udarila papučom. Svejedno je došao.
-Udarila me u glavu. -Gdje si?
Ludo se zabavljamo.
-Dae-ho… -Znam.
Vjerojatno je donio sanduke sojua i piva.
Jeong-beom i Sang-pil vjerojatno pale vatru,
a ti držiš hvataljke.
-Tko je kupio meso? -Ajme.
Cheol-seung je sigurno kupio svinjsku lopaticu jer je žilavija od carskog mesa.
Imamo i vratinu. Sočna je i mekana.
Da, ima i sočne vratine, žilave lopatice,
piva i sojua.
No ne bismo to pojeli da sam ja tamo.
Pokvario bih raspoloženje.
A gdje si?
U Njemačkoj.
Ipak si otišao.
Nemoj požaliti.
Spremamo se umočiti pečenu vratinu u pastu od paprike
i dodati alkohol.
U redu, zabavite se.
Hae-in i ja popit ćemo pivo i pojesti buncek.
-Što je buncek? -Njemačka svinjska nogica?
Nije me briga. Platit ćeš za ovo.
Neću ti vratiti novac.
Što je bilo?
Hyun-woo ne može doći.
-Uhvaćen je? -Je li?
Ne.
Promijenio se.
Posve se promijenio.
Dušo, pogledaj.
Ovo je iz laboratorija.
Hvala vam što ste odvojili vrijeme za ovo.
Hitnost vaše poruke zahtijeva brz odgovor.
Zahvalni smo za velikodušnu financijsku podršku gđe Hong
našem istraživačkom odjelu,
ali nije mi jasno što mislite pod:
„Nemojte manipulirati rezultatima istraživanja.”
Vaš laboratorij prima sredstva
iz cijelog svijeta na osnovu vaših postignuća.
Ali ako imamo rezultate
od biranih pacijenata s dobrim prognozama,
možete li reći da su podaci točni?
Mislim da vam Hae-in nije dala novac za takvo što.
Oprostite. Postoji li klauzula u ugovoru
protiv primanja određenih pacijenata?
Ne postoji.
Žao mi je, ali ne možemo vam vratiti novac za stipendiju.
Nisam došao po novac.
Dobro. Onda možemo privesti razgovor kraju.
-Hvala. -Doktore.
-Jeste li kad bili u Koreji? -Ne, nisam.
Onda svakako dođite, jer ću vas tužiti za prijevaru.
-Molim? -Žrtva je Korejka.
Optužit će vas korejski sud.
Ne shvaćam što želite reći. Kakvu sam prijevaru počinio?
Pogledajte prvu rečenicu.
Ovim vam je sporazumom Hae-in htjela zahvaliti na liječenju.
Milijun dolara bilo je predviđeno za zahvalu.
A vi niste ništa ni pokušali i to se smatra prijevarom.
I to zato jer ste imali značajnu financijsku korist.
Kao pravni zastupnik gđe Hong,
svakako ću pokrenuti sudski postupak protiv vas.
Naravno, bit ćemo na svim naslovnicama.
„Direktor renomiranog njemačkog centra za rak počinio je prijevaru
protiv južnokorejske poduzetnice Hae-in Hong
jer je uzeo nečiji život kao osiguranje.”
I? Što sad?
Što ćete odlučiti?
Postoji lijek koji se zove Filgrastim.
Njime žele povisiti moje leukocite, iako nema jamstva.
Svejedno žele pokušati.
Pokušat ćemo povisiti
broj leukocita injekcijama.
Ako ne upali, ne možemo više ništa.
U redu?
U redu.
To je sjajno.
Vidiš? Rekao sam da će biti dobrih vijesti.
Imaš pravo.
Za ovaj je tretman ključan dobar imunitet.
Održavaj dobru temperaturu kako se ne bi prehladila.
Jedi bjelančevine.
I ne jedi sirovu hranu kako se ne bi otrovala.
Razumijem.
Kako znaš sve to?
To je općepoznato.
Otkad to?
JUSEONG TECH 24
Dobar dan. Kako vam mogu pomoći?
Da, morate mi pomoći.
Molim?
Kako je bilo?
-Bilo je super. -Drago mi je.
Hvala, gospođo.
Budi oprezna, može?
-Što je bilo? -„Što je bilo?”
Hej.
Pogledaj ovo.
Snimila te kamera iz vozila.
Zašto sam…
Da, budalo. Mogli su te uhvatiti.
Zašto izgledam tako debelo?
Zar je to bitno?
Zašto si stajala tamo dok su auti prolazili?
-Ja sam kriva? -Ne valjda ja.
Zar nismo na istoj strani?
Trebaš me podržavati kako bih uspjela.
Ali što je ovo?
Sve sam napravila, a umalo su me uhvatili zahvaljujući tvojoj nesposobnosti.
Šuti.
Što bi bilo da g. Yoon nije ovo našao?
Budi oprezna.
Gotovo smo na cilju.
Koji je cilj?
Eun-sung će dovesti velike face
i preuzet će cijeli Queens?
Ne tiče te se.
Uzmi svoj dio i odlazi.
Da, istina.
Ali što će biti s obitelji kad on preuzme Queens?
Zabrinuta si za Soo-cheola?
Ja?
Budi profesionalna.
To je bilo uvredljivo.
Misliš da osjećam nešto prema tom idiotu?
Zaboravi.
Nisi bogata dama samo zato što se ljudi tako ponašaju prema tebi.
Kako god. Ni ne želim to postati.
Ne mogu ni pušiti u miru.
E, da. Prestani pušiti.
Morala sam naučiti uređivati video kako bih izbrisala
snimku tebe kako pušiš u vrtu!
Super. Postani YouTuberica kad se umiroviš.
Hej!
Majko.
Zdravo, gospođo.
Kad ste stigli?
Na koga si vikala?
Molim? Tko?
To je bio tvoj glas.
Ništa nisam rekla.
Jeste li vi nešto čuli?
Ne, ništa nisam čula.
Majko, plašiš me.
Boli me glava jer sinoć nisam mogla spavati.
Ajme.
Trebate masažu vlasišta.
Prvo uronite tijelo u ružičastu sol.
Izvolite.
Najbolja si maserka.
Već se bolje osjećam.
Nego,
čula sam da je g. Baek otišao u Njemačku.
Valjda.
Razumijem.
Zašto?
Nije bitno.
Reci mi.
Iskreno,
pogriješila sam.
Što si pogriješila?
Prije nekoliko dana
slučajno sam rekla g. Baeku za oporuku gđe Hong.
Molim?
Rekao je da je sve čuo i zahtijevao da mu kažem istinu.
I?
Znala sam da će ionako doznati, pa sam mu sve rekla.
Otad izaziva probleme na poslu.
Hyun-woo?
Gospodin Hong zaista se trudi
sklopiti posao s g. Yoonom.
No g. Baek rekao je da trebaju ispitati vrijednost projekta,
pa će sad projekt možda morati otkazati.
Što si rekla?
Nemamo vremena, djede.
Što ako se g. Yoon predomisli?
Pa? U poslu je bitna upornost.
Ne budi nervozan.
Hajde. Nismo mi ti koji ulažu novac.
On je ulagač, zašto smo mi proračunati?
Frustriran sam.
Trebamo biti.
Misliš da je njegov novac besplatan, budalo?
Ako ništa drugo, Hyun-woo je oprezan i temeljit.
Učini što ti kaže.
Hyun-woo je naporan.
Predsjedniče Hong.
Uskoro će početi dodjela stipendija.
Igraj se s prijateljima.
Ovuda.
To mi nisu prijatelji.
Kako se usuđuješ baciti loptu u glavu mojeg brata?
Ionako je glup.
Što ako postane još gluplji?
Kako se zoveš?
Hae-in. Zašto?
Što mu je?
Prestani plakati.
Glasan si.
Hej.
Da?
Ti si predsjednikov unuk?
Da.
A ona je tvoja starija sestra?
Da.
Ti si jedini sin?
Nekad sam imao starijeg brata,
ali više ga nemam.
Kužim. Znači, ti si jedini sin.
Puhni.
Možemo se poslije vjenčati.
-Ne. -Zašto ne?
Joj, kad te…
Djede!
Ne slušaj samo njega. Poslušaj i mene.
Dugo sam razmišljao prije nego što sam to rekao.
-Zašto bi… -Kakva budala.
Usput, Geon-u
je jako zgodan.
Hvala.
Ne sliči na tebe.
Kako to misliš? Gotovo smo blizanci.
Bio je na testu DNK-a?
Naravno. Čim se rodio.
Vidjeli ste rezultate.
Podudaraju se 99,99 %.
Zar ne vidiš da je Da-hye ovdje?
Test DNK-a samo je formalnost.
Svi ste to prošli.
Ne budi neljubazan prema djedu.
Šalio sam se jer je Geon-u zgodan i pametan.
Mogu podnijeti kad ljudi
ogovaraju moje roditelje,
ali ne i moju ženu i sina.
Ne mogu jesti.
Hajdemo, dušo.
Kakav užasan sin.
Da, dobro podnosi kad ogovaraju njegove roditelje.
Pogledaj mu obrve. Imao sam takve kao dijete.
Postale su gušće s vremenom.
I pogledaj mu nos.
Dobio sam udarac u nos na nogometu,
pa je sad spljošten.
Ali imao sam isti nos.
Hrbat je bio visok.
-Mislili su da nisam Korejac. -Da.
Njegova gusta kosa i nožni prstići…
Žao mi te.
Naša obitelj ima snažne gene. Ne sliči na tebe.
Žao mi je.
-Zbog čega? -Ja sam najslabiji u obitelji.
Sestra mi šefuje, a djed me stalno grdi.
Zato se loše ophode prema tebi.
Bit ću uspješniji
i nitko se neće usuditi loše ophoditi prema tebi.
Hotelski kompleks bit će hit. Potrudit ću se zbog tebe.
Vjeruj mi.
Malo je nedokuhana.
Skuhat će se dok jedemo.
Dobar dan. Smijem li vas pitati za smjer?
Našli ste pravog tipa.
Znam sve ceste i putove u okolici.
Znam kamo idu psi,
a kamo lete ptice. Znam sve.
-Pitaj me. -Dobro.
To je selo bilo na YouTubeu.
-Znaš li gdje je? -YouTube?
Je li naše selo bilo na YouTubeu?
Koje je područje?
-Evo. -Samo malo.
Ovo mora biti to.
Hong Hae-in je sjedila ovdje?
Hong Hae-in.
Lijepa si.
Što svi rade ovdje?
Ondje je sjedila Hae-in. To je mjesto nasljednice konglomerata.
A ono je zid na koji se naslonila.
Kao da poziraju ispred Berlinskog zida.
Tako nešto.
Kako to misliš?
Kopiraju što je Hae-in radila u slobodno vrijeme.
Nije to onaj pas?
Hae-in, reci nešto.
Bok. Ja sam Hong Hae-in iz grupacije Queens.
On je najbolji vođa.
Je li to onaj pas?
Da, jest.
Bile smo u pravu.
Smiješak.
Oče, Yongdu-ri je postao slavan.
HAE-IN U POSJETU
HAE-IN JE BILA OVDJE
Hae-in je bila ovdje.
Zašto nas ne puštaju unutra?
Hae-in je pojela komad njihove patke.
Sad svi čekaju u redu kako bi ovdje jeli,
ali svejedno ne mogu ući.
Restorani koji nude marinirane rakove i carsko meso
krcati su i posvuda dostavljaju.
Ludnica.
Zašto to rade?
Možda se ne mogu oblačiti kao bogataši,
pa barem žele jesti poput njih.
Valjda je to razlog.
Hae-in je najbolja.
Desetljećima pokušavam Yongdu-ri učiniti poznatim.
A ona je to učinila za manje od 24 sata.
Sad ćeš sigurno imati prednost na izborima.
Tvoja snaha pomaže našem gospodarstvu.
Što Seok-hun namjerava?
Sigurno se osjeća poraženim.
Možda se nada da će Hae-in posjetiti restoran njegove majke.
Sumnjam.
Žvači polako da te ne bi bolio želudac.
Jabuke su najbolje za probavu.
Zašto?
Zašto je to pojela?
Trebala je jesti kruške.
Zašto onda jabuke?
Seok-hun, taj lukavi gad.
Yongdu-ri je postao poznat po jabukama
zato što je Hae-in jednu pojela.
Igra je završena.
YONGDU-RI JE SINONIM ZA SLASNE JABUKE
Požurimo se.
Konačno imaš posla.
Kako dobar dan.
Uzmi cijelu kutiju.
-Video je popularan. -Da.
Ima više od 500 000 pregleda.
Postala sam obožavateljica gđe Hong nakon njezina posjeta.
Imala je divnu auru oko sebe
kad se predstavila kao obiteljska snaha.
Iza nje je bio kamion s jastozima. Možda je to razlog.
Evo. Pogledaj.
Netko s Jejua naručio je našeg mariniranog raka.
Moji će rakovi prije otići u Jeju nego ja.
-Sretnice. -Baš.
Samo malo.
-Što nije u redu? -Kako to misliš?
Izgledaš kao izgladnjela žena
koja je razočarana jer u posudi nije bilo riže.
Seok-hun reklamira jabuke.
Zašto si objavila kako Hae-in jede jabuku?
-Jesi li? -Jesam li?
Oprosti, izrezat ću to.
Zaboravi. To je vidjelo 500 000 ljudi.
Sad je prekasno!
Moli Hae-in da opet dođe u posjet.
-Da. -Treba doći.
I sudjelovati u šouu u kojem se jedu kruške
i hodati po Hong Hae-ininoj stazi.
Kakvoj stazi?
Ženska udruga ima novi projekt.
Naše je selo postalo slavno,
pa ćemo urediti ulaz i nazvati to „Hong Hae-ina staza”.
-Tako je. -Dobit ćemo prava na portret.
Zatim ćemo izložiti portret nje i Hyun-wooa.
Bit će poznata i kao „Queen's staza Yongdu-rija”.
„Hodaj ovom stazom i ljubav će se dogoditi.”
Dodajmo i to.
-Izlazite! -Zaboga!
Izlazite i više ne dolazite!
Zaboga.
Ajme.
Što?
FRIZERSKI SALON QUEEN'S
Bok.
Kasniš. Oženjen je.
Trebala si doći prije pet godina.
Odlazi.
Ovdašnji su ljudi pristupačni ako ih gledaš u oči.
Lijepa kultura.
Sigurno si sretan
što si popularan među ženama,
uključujući kćer načelnika Yongdu-rija.
Načelnikovu kći?
So-yeong?
Jasno mi je. To joj je ime?
Čula sam da je bila draga i lijepa.
Pa…
Bila je zgodna i imala je kratku kosu.
Da, tako je.
Kužim.
Ona ti je bila prva ljubav?
Nije mi bila prva ljubav.
Ako ju je znala tvoja obitelj,
znači da ste bili zaručeni?
Ma daj.
To je smiješno.
Nismo ni ručali zajedno.
Ništa nismo radili. Kako mi je onda prva ljubav?
Ne moraš ništa raditi.
Sretan si kad je promatraš izdaleka. Stalno misliš na nju.
Ideš zaobilaznim putem kako bi je opet sreo.
Ako si to tada prvi put radio, onda je to prva ljubav.
To je bio vrlo detaljan opis.
Govoriš iz iskustva?
Moglo bi se reći.
Gledala si ga izdaleka.
Stalno si mislila na njega.
Išla si zaobilaznim putem?
Da.
Tko je on?
Svaka se djevojka bar jednom tako zaljubi.
Tip iz autobusa.
Išla si autobusom u školu?
Nemoguće.
Tko su oni?
Nadzorne su kamere u kvaru, došli su ih popraviti.
Trajat će oko sat vremena.
Gotovo.
SPORAZUM O RAZVODU
Sigurna sam da ti je bilo teško. Dugo si i ostao.
Jesi li ga našla?
Nisam.
-Ovo je pravo mjesto? -Mislim da jest.
To je bilo prije tri godine. Možda su ga bacili.
Misliš?
Dobro je.
Zar imaju toliko vremena?
Ti ljudi ispred fontane ne rade ništa.
Gube vrijeme sunčajući se.
Hrane golubove.
Odmaraju se radeći besmislene stvari.
Točno. Gube vrijeme radeći besmislene stvari.
Hvale se kako se dobro zabavljaju?
Kako ekstravagantno.
Sreća na prodaju. Kupite sreću.
Uzmite sreću u vlastite ruke. Sreća na prodaju.
Kupite sreću. Dođite po svoju sreću.
Želite zaraditi na djetelinama s četiri lista?
Kakva prevara.
Kakva bi budala kupila nešto takvo?
Njemačka djetelina nosi posebnu sreću.
Čisto iz znatiželje,
što je tako posebno u njemačkoj djetelini?
U Njemačkoj vjerujemo da određene stvari nose sreću.
Ako vidite dimnjačara, imat ćete sreće taj dan.
Ako vidite bubamaru, imat ćete sreće tjedan dana.
Ako nađete djetelinu s četiri lista, imat ćete sreće godinu dana.
Dakle? Želite li jednu?
Kupit ćeš je?
Da. Iz zabave.
-Koliko košta? -Dva eura.
Skupo za obično lišće.
-Zadrži ostatak. -Hvala.
Evo vaše sreće.
Što nije u redu?
Malo sam šokirana.
Zašto? Što nije u redu?
-Moja kilaža… -Tvoja kilaža?
Dobila sam tri kilograma.
Otkad sam došla iz bolnice u Koreji.
-Što? -Obično mršaviš kad si bolestan.
Zar je to sad bitno?
Što ti znaš? Tebi nisu rekli da imaš još tri mjeseca života.
Cijeli sam život lijepa. Što ako postanem ružna?
Pamtit ćeš moje ružno lice.
Neću to dopustiti.
Pa…
Nećeš mi povjerovati ako kažem da si lijepa
bez obzira na kilažu.
Dakle,
udebljala sam se.
-Nisam to htio reći. -Vidjet ćeš.
Bit ću zgodna do smrti.
Gospođo Hong, vrijeme je za injekciju.
U redu.
Vratit ću se.
Koliko još?
Gospođa Hong je nestala.
Molim?
Napustila je bolnicu. Vidjeli smo je na kamerama.
Gladna sam.
Koliko me dugo gledaš?
Sat vremena.
Vrijeme samo klizi.
Nemam mnogo vremena.
Opet se ne sjećaš?
Ne, sjećam se.
-Upravo sam vidjela nekoga. -Koga?
Svog starijeg brata.
Kad sam imala devet godina,
tijekom ljetnih praznika vozili smo se brodom.
Dogodila se čudna nesreća.
-Ondje! -Hae-in!
Hae-in! Zaboga!
Ajme, Hae-in!
Jesi li dobro?
-Jesi li dobro? -Gdje je Su-wan?
Spasio me.
Su-wan?
Bio je…
Su-wan!
Molim vas, spasite mojeg dječaka!
-Su-wan! -Jedan, dva, tri, četiri.
-Pet, šest, sedam, osam… -Su-wan!
Tako je
poginuo.
Nakon što je izgubila sina,
mama nije mogla
jesti, spavati ni oprostiti mi
jako dugo.
Osjećala sam se loše
zbog Su-wana.
Nisi ti bila kriva.
Znam.
Ali nisam se mogla otresti krivnje.
Činilo mi se
kao da sam mu ukrala život.
Čula sam to negdje.
Kad ti se bliži smrt,
osoba koju si najviše volio dođe po tebe
u obliku anđela.
Su-wan,
koji se žrtvovao za mene…
Možda je došao
jer je vrijeme.
Delirij je moguća nuspojava nakon injekcije.
To je halucinacija. Nije anđeo.
Da?
To je dio tretmana.
Nije lako
preživjeti bolest.
Ali…
moraš se izvući, Hae-in.
Imaš pravo.
I hoću.
Ali
recimo da prođe dugo vremena
i ti umreš.
Onda ću ja postati anđeo i doći po tebe.
Ako ja dođem po tebe,
bit će ti manje strašno.
Misliš?
Bit će manje strašno?
Naravno. Bit ću najljepša anđelica.
Što je bilo?
U redu.
Učini to.
Ali dok smo još tu
navalimo na jelo.
Što?
Jedimo
da ostanemo snažni.
JUSEONG TECH
Birali ste broj koji se ne koristi.
JUSEONG TECH 24
ZATVORENO
OPORAVAK PODATAKA - JUSEONG TECH 24
ZATVORENO ZBOG OSOBNIH RAZLOGA
Da. Savršeno.
Ovo je sjeverozapad.
Sjeverozapad je smjer novca, uspjeha i sreće.
Sjajno je što ste stavili tako kreativnu sliku
upravo ovamo.
Konačno je našla vlasnika. Ovdje bolje izgleda.
Dao si mi divan dar.
Kako ti se mogu odužiti?
Nema potrebe.
Dao sam je iz poštovanja.
U redu.
Što se tiče hotelskog kompleksa…
Čuo sam da konzultanti procjenjuju njegovu vrijednost i isplativost.
Da, unuk mi je savjetovao da to učinim.
Dobro. Treba biti siguran.
Razgovaram s drugim tvrtkama, tako da nema pritiska.
Što? Drugim tvrtkama? Čula sam da je predsjednik Yeom zauzet.
Razgovarate i s njim?
Nadam se da mi predsjednik Yeom
neće oteti ovu sjajnu priliku.
To se ne smije dogoditi.
-Gospodine. -Što je bilo?
Koliko je novca g. Song pronevjerio?
Trinaest milijardi vona.
I nitko nije znao?
-Cijelo vrijeme? -Ispričavam se.
Davao je više plaće radnicima
ili bi manipulirao financijskim izvješćima
na temelju potvrda o depozitu.
Hoće li držati jezik za zubima?
Naši su odvjetnici prisutni dok ga tužiteljstvo ispituje.
Neće reći ni riječi.
No evo što je problem.
Iznos je velik, istraživat će i višerangirane osobe.
Mogli bi i tebe pozvati, pripremi se.
Naravno, naši će odvjetnici učiniti sve da to spriječe.
Beom-june.
Da, oče?
Ne radi se
o g. Songu.
Ja sam bio meta!
Tko je to učinio?
Tko je rekao tužiteljstvu za to?
Sigurno netko blizak tebi.
Pronaći ću ga.
Platit će za ovo.
Zaboga.
Što je ovo?
Što je bilo?
Ovo je prislušni uređaj.
Aktivira se pri određenoj razini buke ili na ljudski glas.
Tko se usudio to učiniti, dovraga?
S obzirom na veličinu uređaja,
naći ćemo mikrovalni prijemnik u krugu od dva kilometra.
Možemo prebaciti 30 milijardi na račun g. Jina.
Prodajte dionice pod lažnim imenima i šaljite ih malo po malo.
Učinite to i javite g. Jinu.
-Samo malo. -U redu.
Zašto je ovo bilo kod Hyun-wooa?
Još nešto?
U sobi g. Baeka bio je sef.
Otvorite ga.
Zašto se ne javljaš?
Znaš li što se sinoć dogodilo?
Prisluškivana je radna soba tvojeg djeda.
Već je na rubu živaca.
Financijski direktor optužen je za pronevjeru.
-Pa? -„Pa”?
Tvoj je muž postavio prisluškivač.
Imaš li dokaz?
Upravo te zato zovem.
Našli smo prijemnik u njegovoj sobi.
Bilo tko ga je mogao staviti tamo dok nas nije bilo.
Kuća je danima bila prazna.
Toliko ste glupi?
Nemoj mu držati stranu.
Bilo mi je čudno što je Hyun-woo protiv Soo-cheolove poslovne ideje.
Provjeri kamere prije nego što uperiš prst u njega.
MAMA
Vidiš? Ja sam sve što imaš, zar ne?
Priznaj.
Da, tu sam.
Trgovina je zatvorena.
Ne, zauvijek. Zatvorili su je.
Što si im dao?
Pogledaj preko puta.
Ondje je moj auto.
JAVNO PARKIRALIŠTE
Molim? Nisi lagao.
Zašto je auto ovdje?
Ključ je na prednjem desnom kotaču.
Što se događa?
Pošalji mi karticu kamere iz auta.
I doznaj kad se trgovina zatvorila.
Imamo slučaj? Sa sumnjivcem?
Tako nešto. Hvala ti unaprijed.
Možda sam odvjetnik za razvode,
ali htio sam raditi na kaznenim predmetima.
Ne brini se.
Kamo si otišao?
Telefonirao sam.
O čemu se radi?
Zvao sam Yang-gija.
Je li te zvao tko drugi?
Tko?
Moja majka ili ostali.
Ne javljaj se mojoj obitelji.
Zašto ne?
Samo nemoj.
PUNICA
Ne javljaj se.
Ne smijem se uzrujavati dok uzimam injekcije.
ISKLJUČI
Ovo je Moh Seul-hee.
To je Oh Sun-yeong.
Kako to misliš? To je Seul-hee.
Ona je Oh Sun-yeong, umrla je prije 30 godina.
Znali, ta Sun-yeong umrla je prije 30 godina.
-I ona je zapravo Moh Seul-hee? -Točno.
Gdje je onda prava Moh Seul-hee?
Nisam siguran. Međutim…
Sun-yeong je uhićena zbog preljuba tri godine prije smrti
i rodila je dijete u zatvoru.
Ima dijete?
Nevjerojatno.
ZATVORENA U 4. MJESECU TRUDNOĆE RODILA DJEČAKA
Oče, trebamo čekati Hyun-wooa.
Tišina!
Što?
-Kako se usuđuje? -Što je bilo?
SPORAZUM O RAZVODU
Zaboga.
POTPISI: BAEK HYUN-WOO I HONG HAE-IN
Da se pomolim?
Sutra su rezultati terapije.
Treba mi sva sreća koju mogu dobiti.
Čemu ovako dugačak red?
Da provjerimo?
Ne voliš čekati u redu.
Da, ja to ne radim.
Osjećala bih se kao obična osoba. Ne volim to.
Ali?
Ali,
začudo,
htjela bih biti obična.
Želim čekati u redu i nadati se da im je ostao kebab
za mene.
Zašto ne staneš u red?
Odmah se vraćam.
Želite li kupiti djetelinu?
Ne.
-Želim sve. -Sve?
Da.
Treba joj…
sva sreća koju može dobiti.
Još se ne javljaju?
Ne, mobiteli su im isključeni.
-Zaboga. -Razvod?
Istražila sam ga.
Prijatelj s kojim se najčešće nalazio
bio je Kim Yang-gi, odvjetnik za razvode.
To možda nije bitno, ali imamo veći problem.
Tvrtku za koju g. Kim radi.
-Apollon. -Molim?
Nije li to Yeomova pravna tvrtka?
Da, zato se brinem da mu je g. Baek možda dao
spise o prisluškivanju.
Znači da je Hyun-woo izdajnik, zar ne?
Nemoj brzati sa zaključcima.
Ima pravo.
Hyun-woo ne zna ništa o tajnom fondu.
Ne zanima me. Zovi ih.
Reci im da se odmah vrate!
Našao sam ga.
Još je ovdje.
-Koliko ih je ostalo? -Pet.
-Onda ću uzeti sve. -U redu.
Šališ se?
Hej.
Ozbiljno? Što će meni ostati ako sve uzmeš?
Oprosti, ali došao sam iz Amerike samo zbog ovoga.
Znaš li koliko košta avionska karta?
Želiš reći da ne mogu pojesti ni tih pet?
Što ako mi je
liječnik rekao da imam još tri mjeseca života?
Mjesec dana već je prošlo.
Hoću li se ikad vratiti u Njemačku?
Kad ću opet ovo jesti?
MAMA
TATA
Hyun-woo.
Imam ga.
Što je to? Što to drži?
MAMA - NOVA PORUKA
Hae-in, našao sam ga. Na putu ovamo…
SPORAZUM O RAZVODU
Reci da ovo nije istina.
Reci mi.
Poreci to.
-Hae-in… -Reci.
Reci da nije istina.
Reci da to nisi ti učinio.
Ne.
Ja sam.
Oprosti što ti nisam rekao.
EPILOG
-Ja sam dobro. Uzmite ga. -Gospodine Baek…
Doista sam dobro.
Ali ja…
Ja imam vozača.
Čekaj. Uspori.
Molim?
Uspori malo.
Sretan si kad ih promatraš izdaleka. Stalno misliš na njih.
Ideš zaobilaznim putem kako bi ih opet sreo.
Ako si to tada prvi put radio, onda je to prva ljubav.
Slijedite taj autobus.
Molim?
Autobus ide preko mosta.
U redu je. Slijedite ga.
KRALJICA SUZA
Odustala si od svega?
Što ćeš učiniti? Učini nešto ako možeš!
Ne igraj igre. Gadiš mi se.
Prisluškivao je tvoju sobu.
Ali mogu prijeći preko toga.
Zašto bi to učinio?
Zna za razvod.
Revizori će to učiniti.
Bit ćeš izbačen bez milosti.
-Poslao je cvijeće Kim Min-ji. -Gdje je ona sad?
Vrlo vatreno.
Što ako ga zamijenim?
Molim te, drži se podalje od Yoon Eun-sunga.
Prijevod titlova: Željka Ljubičić Berić